rejauldu/bengali-wikipedia huggingface dataset:
"২০০" হলো মার্কিন অ্যানিমেটেড টেলিভিশন সিরিজ South Park এর চতুর্দশ সিজনের পঞ্চম পর্ব এবং সিরিজের সামগ্রিকভাবে ২০০ তম পর্ব, তাই এর এই নাম। এটি মূলত কমেডি সেন্ট্রালে যুক্তরাষ্ট্রে ১৪ এপ্রিল, ২০১০ সালে প্রচারিত হয়েছিল। এই পর্বে, টম ক্রুজ এবং অন্যান্য সেলিব্রিটিরা যাদেরকে অতীতে South Park এর বাসিন্দারা উপহাস করেছে, এই শহরটির বিরুদ্ধে একটি যৌথ মামলা দায়ের করার পরিকল্পনা করে। কিন্তু ক্রুজ এই মামলা প্রত্যাহারের প্রতিশ্রুতি দেন যদি শহরটি ইসলামী নবী মুহাম্মদকে তার সাথে সাক্ষাত করার জন্য নিয়ে আসতে পারে।  এই পর্বটি সিরিজের সহ-নির্মাতা ট্রে পার্কার দ্বারা লিখিত এবং পরিচালিত হয়েছিল। তাদের এই যুগান্তকারী পর্বটি উদযাপন করার জন্য, পার্কার এবং তার সহ-নির্মাতা ম্যাট স্টোন South Park এর অনেক পূর্ববর্তী গল্প এবং বিতর্কগুলিকে একত্রিত করে এই পর্ব নির্মাণ করেন। মুহাম্মদ-কেন্দ্রিক উপ-কাহিনীটি, সিজন ১০ এর পর্ব "কার্টুন ওয়ার্স"-এর মতনই, কমেডি সেন্ট্রালের অতীতে মুহাম্মদ এর চিত্র নেটওয়ার্কে প্রদর্শন না করার সিদ্ধান্তকে নির্দেশ করে। ২০০৫ এবং ২০০৭ সালে ইউরোপীয় সংবাদপত্রে মুহাম্মদ-এর বিতর্কিত কার্টুন প্রকাশিত হলে যে দাঙ্গা এবং হুমকি তৈরি হয়েছিল তার প্রতিক্রিয়া হিসেবে এই সিদ্ধান্ত নেওয়া হয়েছিল।  "২০০" পর্বে অনেক সেলিব্রিটি রয়েছে যাদেরকে পূর্ববর্তী পর্বগুলিতে উপহাস করা হয়েছিল, যাদের মধ্যে ছিলেন ক্রুজ, রব রেইনার, স্টিভেন স্পিলবার্গ, কানইয়ে ওয়েস্ট, প্যারিস হিলটন, জর্জ লুকাস, মেল গিবসন এবং বারবারা স্ট্রেইস্যান্ড। একটি অতিরিক্ত উপ-কাহিনী হিসেবে কার্টম্যান জানতে পারে যে সে তার বাবার আসল পরিচয় নাও জানতে পারে। সিজন ২-এর পর্ব "কার্টম্যান'স মম ইজ স্টিল আ ডার্টি স্লাট" এ দাবি করা হয় যে এরিক কার্টম্যানের মা লিয়েন হার্মাফ্রোডাইট (উভলিঙ্গধর) এবং তার বাবা, কিন্তু "২০০" পর্বের ঘটনা এবং এর পরবর্তী পর্বটি প্রকাশ করে যে এটি আসলে সত্য নয়।  "২০০" বেশিরভাগ ইতিবাচক সমালোচনা পেয়েছে। নিলসেন মিডিয়া রিসার্চের মতে, এই পর্বটি ৩.৩৩ মিলিয়ন দর্শক দেখেছিলেন, যা এটিকে রাতের সবচেয়ে বেশি দেখা কেবল টেলিভিশন অনুষ্ঠানে পরিণত করেছিল। "২০০" এবং পরবর্তী পর্ব "২০১" উভয়ই ২০১০ সালে অসাধারণ অ্যানিমেটেড প্রোগ্রামের জন্য প্রাইমটাইম এমি অ্যাওয়ার্ডের জন্য মনোনীত হয়েছিল। পর্বের মূল সম্প্রচারের তারিখের এক সপ্তাহের মধ্যে, র‌্যাডিক্যাল মুসলিম সংস্থা রেভোলিউশন মুসলিমের ওয়েবসাইট পার্কার এবং স্টোনকে সতর্ক করে একটি এন্ট্রি পোস্ট করেছিল যে এই পর্বটি প্রচার করার জন্য তাদেরকে হত্যা করা হতে পারে। বেশ কিছু সংবাদমাধ্যম এবং পর্যবেক্ষক এটিকে হুমকি হিসেবে ব্যাখ্যা করেছে। এর ফলে, কমেডি সেন্ট্রাল "২০১" এর বিভিন্ন অংশ কঠোরভাবে সেন্সর করে মুহাম্মদ এর উল্লেখ এবং পর্বের শেষের বক্তব্য মুছে ফেলে। এই পর্বটি যুক্তরাষ্ট্রে TV-MA L রেট করা হয়েছিল।    তথ্যসূত্র   বহিঃসংযোগ  "200" Full episode at South Park Studios    বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:আত্ম-বিবাচন বিষয়শ্রেণী:অসম্পূর্ণ নিবন্ধ বিষয়শ্রেণী:জিল্যান্ডস-পোস্টেনে মুহাম্মদের কার্টুন বিতর্ক
ইব্রাহিম ওমের (জন্ম ১৯৭৯/১৯৮০) একজন নিউজিল্যান্ডীয় রাজনীতিবিদ। তিনি ২০২০ থেকে ২০২৩ সাল পর্যন্ত লেবার পার্টির সংসদ সদস্য ছিলেন।   জীবনের প্রথমার্ধ  ওমর ইরিত্রিয়ার একজন শরণার্থী। তার মাতৃভাষা সাহো  এবং তিনি একজন মুসলিম। কিশোর বয়সে তিনি তার বাড়ি থেকে সুদানে পালিয়ে যান, যেখানে জাতিসংঘের শরণার্থী বিষয়ক হাই কমিশনার জড়িত হন এবং পুনর্বাসনের জন্য তার মামলাটি তৃতীয় দেশে পাঠান।  সুদানে জাতিসংঘ পরিচালিত শরণার্থী শিবিরে থাকাকালীন, ওমর একজন দোভাষী হিসেবে কাজ করেছেন। এই কাজের ফলে গুপ্তচরবৃত্তির সন্দেহ তৈরি হয় এবং জাতিসংঘের হস্তক্ষেপ না হওয়া পর্যন্ত কর্তৃপক্ষ তাকে আটকে রেখেছিল।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নিউজিল্যান্ড শ্রমিক দলের সংসদ সদস্য বিষয়শ্রেণী:জীবিত ব্যক্তি বিষয়শ্রেণী:ইরিত্রিয় রাজনীতিবিদ বিষয়শ্রেণী:নিউজিল্যান্ডের মুসলিম বিষয়শ্রেণী:ইরিত্রিয় বংশোদ্ভূত নিউজিল্যান্ডীয় ব্যক্তি
সাদেক মুহাররামি গেতগাসারি (; জন্ম: ১ মার্চ ১৯৯৬; সাদেক মুহাররামি নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে ক্রোয়েশীয় ক্লাব দিনামো জাগরেব এবং ইরান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১০ সালে, সাদেক ইরান অনূর্ধ্ব-১৭ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইরানের বয়সভিত্তিক দলের হয়ে খেলার পর, তিনি ২০১৮ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।  প্রারম্ভিক জীবন সাদেক মুহাররামি গেতগাসারি ১৯৯৬ সালের ১লা মার্চ তারিখে ইরানের হাশ্তপরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সাদেক কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইরান  ২০১৮  ৪  ০ ২০২০  ২  ০ ২০২১  ৯  ০ ২০২২  ৭  ০ সর্বমোট  ২২  ০  তথ্যসূত্র  বহিঃসংযোগ           বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইরানের আন্তর্জাতিক ফুটবলার বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পেরসেপুলিস ফুটবল ক্লাবের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ
অন্তর্ধান ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। চলচ্চিত্রটি ২২ ফেব্রুয়ারি প্রেক্ষাগৃহে মুক্তি দেয়া হয়। ছবিটি পরিচালনা করেছেন সৈয়দ অহিদুজ্জামান ডায়মন্ড এবং প্রধান ভূমিকায় অভিনয় করেছেন ফেরদৌস ও নিপুন। এছাড়াও কয়েকটি বিশেষ চরিত্রে অভিনয় করেছেন রেখা চৌধুরী, রবিউল আলম, তনয় ও সৈয়দা ওয়াহিদা সাবরিনা।   শ্রেষ্ঠাংশে   ফেরদৌস - ময়েজ  নিপুন -  রেখা চৌধুরী -  রবিউল আলম -  তনয় -  সৈয়দা ওয়াহিদা সাবরিনা -   চলচ্চিত্র উৎসবে অংশগ্রহণ  অন্তর্ধান চলচ্চিত্রটি বেশ কয়েকটি আন্তর্জাতিক চলচ্চিত্র উৎসবে অংশ নিয়ে প্রশংসিত হয়েছে।  গান্ধীনগর চলচ্চিত্র উৎসব - ২০১২  দিল্লির জাগরণ চলচ্চিত্র উৎসব - ২০১২  পাকিস্তান চলচ্চিত্র উৎসব - ২০১২  সর্বশেষ কলকাতা চলচ্চিত্র উৎসব - ২০১২   পুরস্কার   ২০১৫: শ্রেষ্ঠ শিশুশিল্পী শাখায় বিশেষ পুরস্কার - সৈয়দা ওয়াহিদা সাবরিনা   তথ্যসূত্র    বহিঃসংযোগ       বিষয়শ্রেণী:২০১৩-এর চলচ্চিত্র বিষয়শ্রেণী:২০১৩-এর নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:সৈয়দ অহিদুজ্জামান ডায়মন্ড পরিচালিত চলচ্চিত্র
পোপ লিও হল চৌদ্দজন রোমান ক্যাথলিক পোপের নাম:   পোপ প্রথম লিও  (মহান) (৪৪০–৪৬১)  পোপ দ্বিতীয় লিও  (৬৮২–৬৮৩)  পোপ তৃতীয় লিও  (৭৯৫-৮১৬)  পোপ চতুর্থ লিও  (৮৪৭-৮৫৫)  পোপ পঞ্চম লিও  (৯০৩)  পোপ ষষ্ঠ লিও  (৯২৮-৯২৯)  পোপ সপ্তম লিও  (৯৩৬-৯৩৯)  পোপ অষ্টম লিও  (৯৬৪-৯৬৫)  পোপ নবম লিও  (১০৪৯-১০৫৪)  পোপ দশম লিও  (১৫১৩–১৫২১)  পোপ একাদশ লিও  (১৬০৫)  পোপ দ্বাদশ লিও (১৮২৩–১৮২৯)  পোপ ত্রয়োদশ লিও (১৮৭৮-১৯০৩)  পোপ চতুর্দশ লিও (২০২৫–বর্তমান)  বিষয়শ্রেণী:পোপের নাম
ডান|থাম্ব| অস্ট্রেলেশীয় গ্যানেট মোতুতাকাপু নিউজিল্যান্ডের হাউরাকি উপসাগরের একটি রুক্ষ দ্বীপ, যেটি করোমন্ডেল উপদ্বীপের পশ্চিম উপকূল থেকে প্রায় ৫ কিমি দূরে। মাত্র ১২০ মি লম্বা ও ৬০ মি চওড়া, এটি অস্ট্রেলেশীয় গ্যানেটের একটি প্রজনন উপনিবেশের আবাসস্থল এবং বার্ডলাইফ ইন্টারন্যাশনাল দ্বারা একে একটি গুরুত্বপূর্ণ পাখি এলাকা হিসেবে চিহ্নিত করা হয়েছে।  বিংশ শতাব্দীর মাঝামাঝি সেখানে গ্যানেট প্রজননের সমীক্ষায় দেখা গেছে যে ১৯২৮ সালে প্রায় ২০০ জোড়া থেকে ১৯৪৭ সালে ৪০০ জোড়া হয়েছে,  যেখানে বার্ডলাইফের মূল্যায়ন ১৯৮০-১৯৮১ সালের সমীক্ষার উপর ভিত্তি করে প্রায় ৪৫০০ জোড়া দেখানো হয়েছিল।    আরো দেখুন    ডেসার্ট দ্বীপ  দ্বীপের তালিক   তথ্যসূত্র   বিষয়শ্রেণী:নিউজিল্যান্ডের জনবসতিহীন দ্বীপ বিষয়শ্রেণী:নিউজিল্যান্ডের গুরুত্বপূর্ণ পাখি এলাকা বিষয়শ্রেণী:হাউরাকি ভূবেষ্টিত উপসাগরের দ্বীপপুঞ্জ
হেমল ইঙ্গলে (জন্ম: ২রা মার্চ ১৯৯৬) যিনি হেমল দেব নামেও পরিচিত, তিনি একজন ভারতীয় অভিনেত্রী এবং মডেল, তিনি মূলত মারাঠি ছবিতে কাজ করেন। তিনি ২০১৮ সালে তেলুগু চলচ্চিত্র হুশারু -র মাধ্যমে অভিনয় জগতে প্রবেশ করেন। তিনি আশি হি আশিকি (২০১৯), রূপ নগর কে চিতে (২০২২), উনাদ (২০২৩), নভরা মাজা নবসাচা ২ (২০২৪) -র মতো মারাঠি চলচ্চিত্রে প্রধান ভূমিকায় অভিনয় করেছেন।   প্রাথমিক জীবন এবং শিক্ষা  হেমল ইঙ্গলে ১৯৯৬ সালের ২রা মার্চ কোলাপুরে একটি মারাঠি পরিবারে জন্মগ্রহণ করেন। তাঁর বাবা একজন এলআইসি পরামর্শদাতা এবং মা একজন গৃহিণী। তিনি ফার্গুসন কলেজ এবং শিবাজি বিশ্ববিদ্যালয় থেকে পড়াশোনা করেছেন। তিনি হেমল দেব নামটিও ব্যবহার করেন, দেব তাঁর বাবার প্রথম নাম থেকে নেওয়া হয়েছে।   কর্মজীবন  ২০১৮ সালের তেলুগু ছবি হুশারু দিয়ে আত্মপ্রকাশের সময় হেমল ইঙ্গলে কোয়ান্টেটিভেটিভ ইকোনমিক্স নিয়ে স্নাতক পর্যায়ে পড়াশোনা করছিলেন। তিনি মিস ইউনিভার্সিটি ইণ্ডিয়া ২০১৫, মিস আর্থ ইণ্ডিয়া ফায়ার ২০১৬ এবং মিস ইণ্ডিয়া এক্সকুইজিট-কুইন ২০১৬-১৭ এর মতো সৌন্দর্য প্রতিযোগিতাও জিতেছেন। শচীন পিলগাঁওকর তাঁকে আশি হি আশিকি-তে অভিনয় বেরদের সঙ্গে অভিনয়ের জন্য সযোগ দিয়েছিলেন। ২০২০ সালের অক্টোবরে, তিনি "স্বপ্নতল্যা" নামে একটি মারাঠি রোমান্টিক গানে অভিনয় করেছিলেন। তিনি ১৯৬২: দ্য ওয়ার ইন দ্য হিলস দিয়ে তাঁর ওয়েব সিরিজে আত্মপ্রকাশ করেন, এটি ছিল হটস্টার সিরিজের প্রযোজনা। এই ধারাবাহিকটি ২০২১ সালের ২৩শে ফেব্রুয়ারি তারিখে সম্প্রচারিত হয়। সেখানে অভয় দেওল প্রধান অভিনেতা হিসেবে অভিনয় করেছেন। এনডিটিভির শৈবাল চ্যাটার্জী সিরিজটিতে হেমলের অভিনয়ের জন্য "বিশেষ করে ভালো" লিখেছেন। ২০২২ সালে তিনি রূপ নগর কে চিতে ছবিতে অভিনয় করেছিলেন।  ২০২৩ সালে হেমলেকে আমব্রেলা এবং আদিত্য সরপোতদার-এর উনাদ ছবিতে দেখা গিয়েছিল। হেমল ২০২৪ সালের আইপিএলে একজন উপস্থাপক হিসেবে আত্মপ্রকাশ করেন। তিনি ২০২৪ সালে নভরা মাজা নবসাচা ২  এবং মহাপরিনির্বাণ চলচ্চিত্রে অভিনয় করেছিলেন। বর্তমানে তিনি শুভঙ্কর তাওড়ে-এর সাথে রহস্যময় ছবি থাকাবাই -তে কাজ করছেন।   চলচ্চিত্র তালিকা    চলচ্চিত্র   +বছরচলচ্চিত্রভূমিকাভাষাতথ্যসূত্র২০১৮হুশারুসৌম্যাতেলুগু২০১৯আশি হি আশিকিঅমরজা কুলকার্নিমারাঠি২০২১পাওয়ার প্লে কীর্তিতেলুগু২০২২রূপ নগর কে চিতেদেবিকামারাঠি২০২৩আমব্রেলাঅশ্বিনী পাতিলমারাঠিউনাদস্বরামারাঠি২০২৪নভরা মাজা নবসাচা ২শ্রদ্ধা দেশপাণ্ডেমারাঠি২০২৫হার্দিক শুভেছারাধিকামারাঠি২০২৫মারাঠিমারাঠি   টেলিভিশন  + বছর শিরোনাম ভূমিকা ভাষা তথ্যসূত্র ২০২১–২০২২ বিদ্রোহি রাজকুমারী কল্যাণী হিন্দি    ওয়েব সিরিজ  + বছর শিরোনাম ভূমিকা ভাষা তথ্যসূত্র ২০২১ ৯৬২:  ্যদওয়্যার ইন দ্য হিলস   রাধা হিন্দি    মিউজিক ভিডিও  + বছর শিরোনাম ভাষা তথ্যসূত্র ২০১৮ "আয়াত বনে হাম" হিন্দি  ২০২০ "স্বপ্নতল্যা" মারাঠি    ব্যক্তিগত জীবন  ২০২৪ সালের আগস্টে, হেমল ইঙ্গলে তাঁর দীর্ঘদিনের প্রেমিক রৌনক চোরদিয়াকে বাগদান করেন।   তথ্যসূত্র    বহিঃসংযোগ      বিষয়শ্রেণী:মহারাষ্ট্রের নারী মডেল বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি
ল্যান্ডন সিডার (জন্ম : ক্রিস্টিন বেল্লালুনা ) একজন মার্কিন ড্র্যাগ কিংস, অভিনেতা ও উপস্থাপক। তিনি দ্য বুলেট ব্রাদার্সের ড্র্যাগুলার ৩য় মৌসুম জিতেছিলেন এবং "ওয়ার্ল্ডস নেক্সট ড্র্যাগ সুপারমনস্টার" এর মুকুট পেয়েছিলেন।   প্রাথমিক জীবন এবং পটভূমি  ক্রিস্টিন বেল্লালুনা লস অ্যাঞ্জেলেসে জন্মগ্রহণ করেন এবং বেড়ে ওঠেন এবং ল্যান্ডন সিডার নামে অভিনয় করেন।  বেল্লালুনা দক্ষিণ ক্যালিফোর্নিয়ায় একজন থিয়েটার অভিনেত্রী হিসেবে তার কর্মজীবন শুরু করেন। তার মায়ের মৃত্যুর পর তিনি থিয়েটার থেকে কিছু সময়ের জন্য বিরতি নেন এবং পরে স্টারলেট রেভিউয়ে ড্র্যাগ শোতে অংশগ্রহণের পর ড্র্যাগের প্রতি আগ্রহী হন।  গে টাইমসের সাথে একটি সাক্ষাৎকারে, সিডার পুরুষ ছদ্মবেশী ভেস্তা টিলি, অস্ট্রেলীয় ড্র্যাগ কিং সেক্সি গ্যালেক্সি এবং লেসবিয়ান আইকন স্টর্মে ডিলারভেরিকে অনুপ্রেরণা হিসেবে উল্লেখ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী শিল্পী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:লস অ্যাঞ্জেলেসের ড্র্যাগ পারফর্মার বিষয়শ্রেণী:মার্কিন লেসবিয়ান অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:বুলেট ব্রাদার্সের ড্রাগুলা প্রতিযোগী বিষয়শ্রেণী:বুলেট ব্রাদার্সের ড্রাগুলা বিজয়ী বিষয়শ্রেণী:মার্কিন ড্র্যাগ কিংস
গার-দ্বাং-ছোস-ক্যি-র্গ্যাল-ম্ত্শো () (১৮১১-১৮৬২) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।   সংক্ষিপ্ত জীবনী  গার-দ্বাং-ছোস-ক্যি-র্গ্যাল-ম্ত্শো ১৮১১ খ্রিষ্টাব্দে তিব্বতে জন্মগ্রহণ করেন। তাকে দ্পাল-'ব্যোর-র্গ্যা-ম্ত্শো () নামক তৃতীয় ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করা হয়। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তার শিক্ষক ছিলেন।  তথ্যসূত্র  বিষয়শ্রেণী:১৮১১-এ জন্ম বিষয়শ্রেণী:১৮৬২-এ মৃত্যু বিষয়শ্রেণী:ঝেছেন রাব্যাম
থাম্ব|পুরোনো আমলের কায়দায় রাস্তার পাশে আয়না ঝুলিয়ে নাপিত দাঁড়ি চাঁছছে। ঢাকা, ২০১০। নাপিত বা নরসুন্দর এমন এক শ্রেণীর পেশাজীবি যারা বিভিন্ন ধরনের বা রকম ভাবে মানুষের চুল ছাঁটেন এবং দাড়ি - গোঁফ কামিয়ে থাকেন। সকল নাপিতরাই চুলের সাধারণ ছাঁট দিয়ে থাকেন, তবে যে সব নাপিত সেলুনে চুল ছাঁটেন তারা অনেকেই বিভিন্ন স্টাইলে অথবা ফেন্সি চুলের ছাঁট দিয়ে থাকেন। নাপিতরা যেখানে চুল ছাঁটেন তাকে সাধারণ বার্বার সপ বা হেয়ার সেলুন অথবা শুধু সেলুনও বলা হয়ে থাকে। তবে খুব জরুরি প্রয়োজনে এবং বয়স্কদের চুল দারি কামাতে অনুরোধে অনেক নাপিত বাড়িতে গিয়েও চুল ছেঁটে দেন।  নরসুন্দর বাংলাদেশ ও ভারতের সর্বত্রই বিরাজমান। নরসুন্দর দের সামাজিক অবস্থানও মিশ্র ধরনের। বেশির ক্ষেত্রেই নরসুন্দর সম্প্রদায় ভুক্ত। এটি একটি বংশানুক্রমিক পেশা,কিন্তু সম্প্রতি মুসলমান ও অন্যান্য ধর্মাবলম্বীদেরও নরসুন্দর হতে দেখা যায়।  নরসুন্দরা চুল কাটা, গোফ ও দাঁড়ি কামানোর ক্ষেত্রে আধুনিক ও পুরনো দুই ধরনের যন্ত্রই ব্যবহার করে। শহরের নরসুন্দররা বিশেষ করে আধুনিক যন্ত্র ব্যবহার করে।  নরসুন্দররা সব ধরনের লোকদেরই কাজ করে কিন্তু ধনীদের জন্য আলাদা নরসুন্দর আছেন যারা শহরের অনেক ভাল সেলুনগুলোতে থাকেন। সাধারণত মেয়েদের জন্য আলাদা নরসুন্দর থাকে। মেয়েদের নরসুন্দরও মেয়ে হয় এবং তারা সাধারণত পার্লারে তাদের চুল কাটে। সাধারণত এই সম্প্রদায় ভুক্ত গোষ্ঠীর পদবি প্রামানিক,পরামানিক,দাস,শীল, সরকার,ইত্যাদি হয়ে থাকে।   বহিঃসংযোগ    oojufink - cyber barber etchings  Barba: entry in William Smith's Dictionary of Greek and Roman Antiquities  History of the barber's trade  NVQ Hairdressing  30 Days in a Chinese Barber Shop   French Hairdressing Coiffure à domicile à Toulouse  Complete guide to Thinning Shears from how to use and where to buy.   তথ্যসূত্র   বিষয়শ্রেণী:পেশা বিষয়শ্রেণী:ব্যক্তিগত যত্ন ও পরিষেবা পেশা বিষয়শ্রেণী:কেশবিন্যাস
আনোয়ারা সরকারি মডেল উচ্চ বিদ্যালয় চট্টগ্রাম জেলার আনোয়ারা উপজেলায় অবস্থিত একটি সরকারি মাধ্যমিক বিদ্যালয়। চট্টগ্রামের স্বনামধন্য জমিদার তৈলারদ্বীপ-নিবাসী মরহুম মোহাম্মদ এর্শাদ আলী সরকার এলাকার শিক্ষানুরাগী ও সমাজ হিতৈষী ব্যক্তিবর্গের সহযোগিতায় শিক্ষার আলো ছড়িয়ে দেওয়ার মাধ্যমে একটি আলোকিত সমাজ গঠনের লক্ষ্যে ১৮৯৯ খ্রিস্টাব্দে বিদ্যালয়টির গোড়াপত্তন করেন।   ইতিহাস  প্রতিষ্ঠার পর বিদ্যালয়টিকে সুন্দর ও সুচারম্নরূপে পরিচালনার দায়িত্ব পান “মুন্সি আবদুল করিম সাহিত্য বিশারদ” এবং ১৫/০১/১৮৯৯ খ্রিস্টাব্দ থেকে তিনি প্রথম প্রধান শিক্ষক হিসেবে বিদ্যালয়টির দায়িত্ব পালন শুরু করেন।০১/০১/১৯১৪ খ্রিস্টাব্দে বিদ্যালয়টিকে Anwara Middle High School(আনোয়ারা এম.ই. স্কুল)হিসেবে নামকরণ করা হয়;এই বছরটিকেই বর্তমানে বিদ্যালয়টির প্রতিষ্ঠা-বছর হিসেবে ধরা হয়।পরবর্তীতে ০১/০১/১৯১৭ খ্রিস্টাব্দে Anwara English High School(আনোয়ারা ইংরেজি উচ্চ বিদ্যালয়) হিসেবে এটি কলিকাতা বোর্ড কর্তৃক স্বীকৃতি লাভ করে এবং একই বছর বিদ্যালয়টি ম্যাট্রিক পরীক্ষায় শতভাগ পাশের কৃতিত্ব অর্জন করে।১৮৯৯ খ্রিস্টাব্দে গোড়াপত্তনের পর থেকে ১৯৫৭ সাল পর্যন্ত স্কুলটি ৬.২০ ভূমির স্বত্বাধিকারী হয়।  thumb|আনোয়ারা সরকারি মডেল উচ্চ বিদ্যালয়ের তিনটি ভবন   শিক্ষক ও ছাত্র  বিদ্যালয়টিতে ৬ষ্ঠ-১০ম শ্রেনী পর্যন্ত পাঠদান করা হয়।এতে মোট শিক্ষক-শিক্ষিকা রয়েছেন ১৮ জন এবং শিক্ষার্থী সংখ্যা প্রায় ১২০০ জনের কাছাকাছি।বর্তমানে জনাব 'মোহাম্মদ নাসির উদ্দীন' শিক্ষাপ্রতিষ্ঠানটির প্রধান শিক্ষকের দায়িত্ব পালন করছেন।   প্রাঙ্গণ  বিদ্যালয়টির পিছনে একটি বিশাল মাঠ রয়েছে।এটি আনোয়ারা উপজেলার সর্ববৃহৎ মাঠ হিসেবে পরিচিত এবং থানা-ভিত্তিক বড় ও গুরুত্বপূর্ণ খেলা গুলোর আয়োজন এই মাঠেই হয়ে থাকে।   সুযোগ-সুবিধা  বিদ্যালয়টিতে একটি লাইব্রেরী ও অডিটোরিয়াম রয়েছে।এটি থেকে প্রতি বছর বাণী অর্চনা উপলক্ষে একটি স্কুল-ম্যাগাজিন বের হয়। যেখানে শিক্ষার্থীদের স্বরচিত গল্প,প্রবন্ধ,কবিতা ইত্যাদি ছাপানোর মাধ্যমে তাদের সৃজনশীল কাজে উৎসাহিত করা হয়ে থাকে।এছাড়া সারা বছর জুড়েই স্কুলটিতে নানা ধরনের সাংস্কৃতিক কর্মকাণ্ড অনুষ্ঠিত হয় এবং যথাযথ মর্যাদার সাথে বিভিন্ন রাষ্ট্রীয় দিবস ও অনুষ্ঠানাদি পালন করা হয়ে থাকে।   তথ্যসূত্র   বিষয়শ্রেণী:আনোয়ারা উপজেলার শিক্ষাপ্রতিষ্ঠান বিষয়শ্রেণী:১৯১৪-এ ব্রিটিশ ভারতে প্রতিষ্ঠিত বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার সরকারি বিদ্যালয়
থাম্ব|বাইক্কা বিলে সূর্যাস্ত বাইক্কা বিল, ঢাকা থেকে ২০০ কিলোমিটার উত্তর-পূর্বে মৌলভীবাজার জেলার প্রখ্যাত চা-সমৃদ্ধ শহর শ্রীমঙ্গলের হাইল হাওড়ের পূর্বদিকের প্রায় ১০০ হেক্টর আয়তনের একটি জলাভূমির নামবাইক্কা বিল। ১ জুলাই ২০০৩ তারিখে বাংলাদেশের ভূমি মন্ত্রণালয় এই বিলটিকে মৎস্য সম্পদের একটি অভয়াশ্রম হিসেবে সংরক্ষণের সিদ্ধান্ত নেয়। আইড়, কই, মেনি, ফলি, পাবদাসহ আরো অনেক প্রজাতির মাছ এখানে বংশবৃদ্ধি করে পুরো হাওড়ে ছড়িয়ে পড়ে। এই বিল মাছের জন্যেই শুধু নয়, পাখি এবং অন্যান্য অনেক প্রাণীর জন্যও একটি চমৎকার নিরাপদ আবাসস্থল। এটি একটি নয়নাভিরাম জলাভূমি যেখানে হাজারো শাপলা আর পদ্ম ফুল ফোটে। এছাড়া এই বিলের বুনো বাসিন্দা আর শীতে আগত পরিযায়ী পাখিদের ভালোভাবে দেখার জন্য তৈরি করা হয়েছে একটি পর্যবেক্ষণ টাওয়ার।   দর্শনীয় বস্তু  বিলের কিনারে ফোটে হাজারো পানা, শাপলা আর পদ্মফুল।দ্য ডেইলীস্টার বিলের পানিতে সকাল-সন্ধ্যা চলে রঙিন ফড়িংয়ের বিরতিহীন ওড়াওড়ি। বৃষ্টিহীন উষ্ণদিনে বিলের ফুলের পাশে আসে আরো একদল পতঙ্গপ্রজাতি।	প্রকৃতিপ্রেমীর চোখে পাখিই এই অভয়াশ্রমের সেরা প্রাণী। শীত মৌসুমে এখানে আসে বিভিন্ন প্রজাতির পরিযায়ী পাখি। এই বিলের উল্লেখযোগ্য পাখি- পানকৌড়ি, কানিবক, ধলাবক, গোবক, ধুপনিবক, রাঙ্গাবক, দলপিপি, নেউপিপি, পান মুরগি, বেগুনি কালেম, কালোমাথা কাস্তেচরা, শঙ্খ চিল, পালাসী কুড়া ঈগল। শীতের অতিথি হয়ে এই বিলে আসে অনেক জাতের সৈকত পাখি। এদের মধ্যে গেওয়ালা বাটান, মেটেমাথা চিটি আর কালাপঙ্খ ঠেঙ্গী, ধলা বালিহাঁস, পাতি সরালী, রাজসরালী, মরচেরং, ভূতিহাঁস, গিরিয়াহাঁস, ল্যাঙ্গাহাঁস, গুটি ঈগল ।   পরিযায়ী পাখির সমাগম  বাইক্কা বিলে প্রতি বছর শীত মৌসুমে প্রচুর পরিযায়ী পাখির সমাগম ঘটে। ২০১১ খ্রিষ্টাব্দের এক গবেষণায় বাইক্কা বিলে ২০৩টি প্রকার পাখি শনাক্ত করা হয়েছে যার মধ্যে পরিযায়ী পাখি ১৫৩টি এবং স্থায়ী বসবাসকারী পাখি ৫০টি। বাইক্কা বিলকে সংরক্ষিত এলাকা ঘোষণা করায় পাখির সংখ্যা আগের বছরগুলোর তুলনায় এবার অনেক বেড়েছে। দেশীয় ও পরিযায়ী পাখির চলাচল, গতিবিধি, পর্যবক্ষেণ ও পাখির জীবনাচরণের বিভিন্ন বিষয়ে তথ্য সংগ্রহ এবং দীর্ঘমেয়াদি গবেষেণার জন্য পাখিদের পায়ে রিং পরানো হয়েছে। ২০১১ খ্রিষ্টাব্দে ৩১ প্রজাতির পাখির পায়ে শনাক্তকারী আংটি পরানো হয়েছে। এর মধ্যে রয়েছে ১৭ প্রজাতির পরিযায়ী পাখি এবং ১৪ প্রজাতির স্থায়ী বসবাসকারী পাখি। ২০১১ সালে নতুন ৪টি পরিযায়ী পাখির দেখা মিলেছে। বাংলাদেশ বার্ড ক্লাবের পাখি পর্যবেক্ষকদের মতে ওগুলেো হলো: ‘বড়ঠুঁটি নলফুটকি, ‘উদয়ী নলফুটকি’,’ বৈকাল ঝাড়ফুটকি’ ও ‘সাইক্সের ফুটকি’।    তথ্যসূত্র   বিষয়শ্রেণী:বাংলাদেশের জলাভূমি
অয়েলপাম ( বৈজ্ঞানিক নাম: Elaeis guineensisJacq., 1763 In: Select. Stirp. Amer. Hist. : 280 ইংরেজি নাম: oil palm ) হচ্ছে 	Arecaceae WCSP: World Checklist of Selected Plant Families পরিবারের Elaeis গণের পাম জাতীয় উদ্ভিদ।  বিবরণ  এটি দেখতে খেজুর গাছের মতো। এটি উচ্চতায় ১৫ মিটার লম্বা হয়। পাতা তিন থেকে ছয় মিটার লম্বা হয়। পাতার মধ্যশিরায় কাটা থাকে। একটি কচি পাম গাছে এক বছরে প্রায় ৩০ টি পাতা জন্মে। এদের বাতাসের মাধ্যমে পরাগায়ন হয়।  Elaeis guineensis জাতটির অনেকগুলি প্রজাতি রয়েছে। এদের বিভিন্ন বৈশিষ্ট্য রয়েছে। প্রজাতিগুলি হল:  E. guineensis fo. dura  E. guineensis var. pisifera  E, guineensis fo. tenera   চাষাবাদ  বাংলাদেশের ভৌগোলিক অবস্থান ও জলবায়ু আনুযায়ী অয়েল পাম চাষ উপযোগী। এ দেশের রাঙ্গামাটি, খাগড়াছড়ি, কুমিল্লা, মুন্সীগঞ্জ, ফরিদপুর, মাগুরা, ঝিনাইদহ এবং চুয়াডাঙ্গার দক্ষিণাঞ্চলের সব জেলায় অয়েল পাম চাষ করা সম্ভব।  অয়েল পাম যেহেতু একটি পাম জাতীয় গাছ। তাই অন্য গাছের মতোই জায়গা, বাতাস, খাদ্য উপাদান সূর্যালোক ইত্যাদির প্রয়োজন। এটি উঁচু জমির আইল, পতিত জমি, রাস্তার দুপাশ, সংরক্ষিত বনাঞ্চলের পতিত জমি, পাহাড়ি অঞ্চলের পাদভূমিতেৎ চাষ করা সম্ভব।অয়েল পাম গাছ রোপণের তৃতীয় বছর থেকে ২৫ বছর পর্যন্ত ফলন দেয়।   চিত্রশালা    তথ্যসূত্র    বহিঃসংযোগ    Roundtable on Sustainable Palm Oil  বিষয়শ্রেণী:আফ্রিকার উদ্ভিদ
জেনারেশন বিটা (প্রায়শই সংক্ষেপে জেন বিটা বলা হয়) হচ্ছে জেনারেশন আলফার উত্তরসূরি হিসেবে প্রস্তাবিত জনসংখ্যাগত শ্রেণি। ভবিষ্যতবাদী ও জনসংখ্যাবিদ মার্ক ম্যাকক্রিন্ডল, যিনি জেনারেশন আলফা নামটিও উদ্ভব করেছিলেন, ২০২৫ থেকে ২০৩৯ সাল পর্যন্ত জন্মগ্রহণকারী শিশুদের জেনারেশন বিটা হিসেবে সংজ্ঞায়িত করেছেন। জেনারেশন আলফার উত্তরসূরি হিসাবে প্রজন্মটির নামকরণ করা হয়েছে বিটা যা গ্রিক বর্ণমালার দ্বিতীয় বর্ণ।  উদ্ধৃতি টীকা  তথ্যসূত্র  বিষয়শ্রেণী:২১শ শতাব্দী বিষয়শ্রেণী:২০২০-এর দশকে সৃষ্ট শব্দ
হাবল দ্বারা বোঝানো হতে পারে-   ব্যক্তি   এডউইন হাবল - মার্কিন জ্যোতির্বিজ্ঞানী  হাবিল বা হাবল - কুরআন ও বাইবেলে উল্লিখিত পুরাণিক চরিত্র  হাবিল ও কাবিল   বৈজ্ঞানিক বিষয়াদি   হাবল স্পেস টেলিস্কোপ - মহাকাশে অবস্থিত দূরবীক্ষণ যন্ত্র  হাবলের সূত্র - মহাকাশবিদ্যার অন্যতম বৈজ্ঞানিক সূত্র   সংস্কৃতি   হাবল (চলচ্চিত্র) - হাবল স্পেস টেলিস্কোপ নিয়ে ২০১০ সালে মুক্তিপ্রাপ্ত চলচ্চিত্র   আরও দেখুন
মাতিয়াস অলিভেরা মিরামোন্তেস (, ; জন্ম: ৩১ অক্টোবর ১৯৯৭; মাতিয়াস অলিভেরা নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ইতালীয় ক্লাব নাপোলি এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, মাতিয়াস উরুগুয়ে অনূর্ধ্ব-১৮ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২২ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।  প্রারম্ভিক জীবন মাতিয়াস অলিভেরা মিরামোন্তেস ১৯৯৭ সালের ৩১শে অক্টোবর তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাতিয়াস উরুগুয়ে অনূর্ধ্ব-১৮ এবং উরুগুয়ে অনূর্ধ্ব-২০ দলের হয়ে খেলার মাধ্যমে উরুগুয়ের প্রতিনিধিত্ব করেছেন। উরুগুয়ের বয়সভিত্তিক দলের হয়ে তিনি প্রায় ২ বছরে ৩১ ম্যাচে অংশগ্রহণ করে ৩টি গোল করেছেন।  মাতিয়াস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০২২  ৮  ০ ২০২৩  ১  ০ সর্বমোট  ৯  ০  তথ্যসূত্র  বহিঃসংযোগ                   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:আলবাসেতে বালোম্পিয়ের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:ইতালিতে উরুগুয়েয়ীয় প্রবাসী ক্রীড়াবিদ বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ফুটবল ফুলব্যাক
জাতীয় প্রেস দিবস() হল ভারতে জাতীয় স্তরের সাংবাদিকতা দিবস। ১৯৬৬ খ্রিস্টাব্দ হতে প্রতি বৎসর ১৬ নভেম্বর ভারতজুড়ে জাতীয় প্রেস দিবস পালিত হয়। দেশে প্রথম প্রেস কমিশনের সুপারিশে ভারতের সংসদ দ্বারা ১৯৬৬ খ্রিস্টাব্দের ৪ জুলাই এক স্বশাসিত সংস্থা হিসাবে  গঠিত হয়  - 'প্রেস কাউন্সিল অফ ইন্ডিয়া'। মূলত সংবাদমাধ্যমের স্বাধীনতা ও  সংবাদের মান রক্ষা ও উন্নতি সাধনের লক্ষ্যেই গঠিত হয় সংস্থাটি। ওই বছরই ১৬ নভেম্বর আনুষ্ঠানিকভাবে কাজ শুরু করে সংস্থাটি। সেই দিনটিকে স্মরণে রেখে প্রতিবছর ১৬ নভেম্বর জাতীয় প্রেস দিবস উদযাপিত হয়। যেহেতু প্রেস কাউন্সিল অফ ইন্ডিয়া এক স্বাধীন ও দায়িত্বশীল প্রতিষ্ঠান, এর ভূমিকা অত্যন্তগুরুত্বপূর্ণ বিশেষকরে ভারতের মত এক বিশাল গণতান্ত্রিক রাষ্ট্রে। এটি  মূলত সংবাদ মাধ্যমের কাছে এক নৈতিক প্রহরী হিসাবে কাজ করে।  দেশের সংবিধান "বাকস্বাধীনতা, বাকস্বাধীনতার ও তথ্যের অধিকার" প্রদান করে। তবে সংবিধানের ১৯ (১) (ক) অনুচ্ছেদে প্রেসের স্বাধীনতার সুনির্দিষ্টভাবে উল্লেখ না থাকলেও গণতান্ত্রিক রাষ্ট্রে  গণমাধ্যমের ক্ষেত্রেও এটি অভিপ্রেত।   এদিন প্রেস কাউন্সিলের মূল অনুষ্ঠানে শ্রেষ্ঠ সাংবাদিকতার জন্য পুরস্কার প্রদান, স্মারক পুস্তিকা প্রকাশ, সমকালীন পরিস্থিতি আলোচনা সভা ইত্যাদির আয়োজনের মাধ্যমে দিনটি উদযাপিত হয়।   সংবাদ পরিবেশনে ও সাংবাদিকতায় গণমাধ্যমগুলির নিরপেক্ষতা, সততা ও দায়িত্বশীলতা যেমন আবশ্যক, তেমনি দেশের শাসকেরও তাদের সমালোচনায় সহিষ্ণু হওয়ার প্রয়োজন। এসবই প্রেস দিবসে মোটামুটি আলোচনার মূল বিষয়বস্তু হিসাবে পরিলক্ষিত হয়।   তথ্যসূত্র   বিষয়শ্রেণী:ভারতের জাতীয় দিবস বিষয়শ্রেণী:১৯৬৬-এ ভারতে প্রতিষ্ঠিত বিষয়শ্রেণী:নভেম্বর উদ্‌যাপন